محمد منشااللہ بٹ

محمد منشا اللہ بٹ، ایک پاکستانی سیاست دان ہیں جو اگست 2018 سے جنوری 2023 تک پنجاب کی صوبائی اسمبلی کے رکن رہے۔ اس سے قبل وہ 1990 سے 1999 اور پھر اگست 2013 سے مئی 2018 تک رکن پنجاب اسمبلی رہے۔

 ابتدائی زندگی 
محمد منشااللہ بٹ 30 جون 1939 کو سیالکوٹ میں پیدا ہوئے۔ 

 سیاسی کیریئر 
محمد منشااللہ بٹ 1990 کے پاکستانی عام انتخابات میں حلقہ پی پی 103 (سیالکوٹ) سے پنجاب کی صوبائی اسمبلی کے لیے منتخب ہوئے۔ پنجاب اسمبلی کے رکن کی حیثیت سے اپنے دور میں انھوں نے پنجاب کے پارلیمانی سیکرٹری برائے محنت کے طور پر خدمات انجام دیں۔ وہ 1993 کے پاکستانی عام انتخابات میں پاکستان مسلم لیگ (ن) کے امیدوار کے طور پر حلقہ پی پی 103 (سیالکوٹ) سے پنجاب کی صوبائی اسمبلی کے لیے دوبارہ منتخب ہوئے۔ انھوں نے 34,941 ووٹ حاصل کیے اور پاکستان پیپلز پارٹی (پی پی پی) کے امیدوار کو شکست دی۔ 

وہ 1997 کے پاکستانی عام انتخابات میں مسلم لیگ ن کے امیدوار کے طور پر حلقہ پی پی 103 (سیالکوٹ) سے پنجاب کی صوبائی اسمبلی کے لیے دوبارہ منتخب ہوئے۔ انھوں نے 36,487 ووٹ حاصل کیے اور پیپلز پارٹی کے امیدوار کو شکست دی۔ "Punjab Assembly election result 1988-97" (PDF). ECP. Archived (PDF) from the original on 30 August 2017. Retrieved 26 March 2018. انھوں نے اس وقت کے وزیر اعلیٰٰ پنجاب کے پولیٹیکل سیکرٹری کے طور پر خدمات انجام دیں۔ وہ اگست 2013 میں ہونے والے ضمنی انتخابات میں حلقہ پی پی-123 (سیالکوٹ-III) سے مسلم لیگ (ن) کے امیدوار کے طور پر پنجاب کی صوبائی اسمبلی کے لیے دوبارہ منتخب ہوئے تھے نومبر 2016 میں انھیں وزیر اعلیٰٰ پنجاب شہباز شریف کی صوبائی کابینہ میں شامل کیا گیا اور انھیں پنجاب کا صوبائی وزیر برائے لوکل گورنمنٹ اینڈ کمیونٹی ڈویلپمنٹ بنایا گیا۔ وہ 2018 کے پاکستانی عام انتخابات میں حلقہ پی پی-37 (سیالکوٹ-III) سے مسلم لیگ (ن) کے امیدوار کے طور پر پنجاب کی صوبائی اسمبلی کے لیے دوبارہ منتخب ہوئے۔
 حوالہ جات 

زمرہ:بقید حیات شخصیات
زمرہ:پاکستان مسلم لیگ (ن) کے ارکان صوبائی اسمبلی (پنجاب)
زمرہ:پنجاب ارکان صوبائی اسمبلی 1990ء تا 1993ء
زمرہ:پنجاب ارکان صوبائی اسمبلی 1993ء تا 1996ء
زمرہ:پنجاب ارکان صوبائی اسمبلی 1997ء تا 1999ء
زمرہ:پنجاب ارکان صوبائی اسمبلی 2013ء تا 2018ء
زمرہ:پنجاب ارکان صوبائی اسمبلی 2018ء تا 2023ء
زمرہ:1939ء کی پیدائشیں